M พุ่ง 6% หลังเจียด 2 พันล้านซื้อ “แหลมเจริญ ซีฟู้ด” 65% หนุนเครือ “สุกี้เอ็มเค” โตแกร่ง!
M พุ่ง 6% หลังเจียด 2 พันล้านซื้อ “แหลมเจริญ ซีฟู้ด” 65% หนุนเครือ “สุกี้เอ็มเค” โตแกร่ง! โดย ณ เวลา 10.02 น. อยู่ที่ระดับ 78 บาท บวก 4.50 บาท หรือ 6.12% สูงสุดที่ระดับ 79 บาท ต่ำสุดที่ระดับ 77.25 บาท ด้วยมูลค่าการซื้อขาย 51.74 ล้านบาท
M พุ่ง 6% หลังเจียด 2 พันล้านซื้อ “แหลมเจริญ ซีฟู้ด” 65% หนุนเครือ “สุกี้เอ็มเค” โตแกร่ง!
9 ก.ย. 2562

ผู้สื่อข่าวรายงานว่า ราคาหุ้น บริษัท เอ็มเค เรสโตรองต์ กรุ๊ป จำกัด (มหาชน) หรือ M ณ เวลา 10.02 น. อยู่ที่ระดับ 78 บาท บวก 4.50 บาท หรือ 6.12% สูงสุดที่ระดับ 79 บาท ต่ำสุดที่ระดับ 77.25 บาท ด้วยมูลค่าการซื้อขาย 51.74 ล้านบาท

โดยราคาหุ้น M ปรับตัวขึ้นแรงหลังบริษัทเปิดเผยว่า ที่ประชุมคณะกรรมการบริษัทวันนี้ อนุมัติให้บริษัท คาตาพัลท์ จำกัด ซึ่งเป็นบริษัทย่อย เข้าลงทุน 65% ในบริษัท แหลมเจริญ ซีฟู้ด จำกัด ซึ่งทำธุรกิจจำหน่ายอาหารและเครื่องดื่ม มีมูลค่าลงทุนประมาณ 2,060 ล้านบาท คาดว่าจะแล้วเสร็จภายในเดือนธันวาคม 2562
สำหรับเงินลงทุนจะมาจากเงินทุนหมุนเวียนของบริษัท ซึ่งการลงทุนครั้งนี้เป็นไปตามกลยุทธ์การขยายธุรกิจร้านอาหาร
นอกจากนี้คณะกรรมการบริษัทยังอนุมัติเพิ่มทุนในบริษัท คาตาพัลท์ จำกัด เป็น 2,070 ล้านบาทจากเดิม 1 ล้านบาท โดยบริษัทยังคงสัดส่วนการถือหุ้น 99.99% โดยเงินลงทุนจะมาจากเงินทุนหมุนเวียนภายในบริษัท